Forholdets natur
Forholdets natur er en retskilde; omend en meget omstridt og kritiseret retskilde og den lavest rangerende retskilde. Ikke alle jurister anvender termen, og modstandere af at anvende begrebet finder, at forholdets natur har et uklart indhold.

Forholdets natur er nævnt i enkelte bestemmelser i retsplejeloven; bl.a. i §§ 207 og 210.

Retskildens indhold 
Forholdets natur kan også betegnes som juridisk sund fornuft, eller rimelighed eller retstradition eller friere overvejelser om retlige principper. Forholdets natur er et udtryk for at inddrage retsfølgens konsekvenser i overvejelser om domsafsigelse, altså reale hensyn. Anders Sandøe Ørsted henviste ofte til forholdets natur.

Forholdets natur er meget central i forvaltningsret 
I dag anvendes begrebet forholdets natur især indenfor forvaltningsret. Ifølge Karsten Revsbech m. fl er Forholdets natur væsentligt for udvikling af forvaltningsretlige retsgrundsætninger.

Se også 

 Retskilde
 Retsgrundsætning

Litteratur 

 Bo von Eyben: Juridisk Ordbog. 14. udgave. 2016. Karnov Group. 
 Jens Evald: At tænke juridisk - juridisk metode for begyndere. 5. udgave. 2019. Djøf Forlag. 
 Jens Evald: Juridisk teori, metode og videnskab. 2. udgave. 2019. Djøf Forlag. 
 Karsten Revsbech m. fl.: Forvaltningsret - Almindelige emner. 2016. 6. udgave. Jurist- og Økonomforbundets Forlag. 
 Karsten Revsbech m. fl.: Forvaltningsret - Sagsbehandling. 2019. 8. udgave. Jurist- og Økonomforbundets Forlag. 
 Carina Risvig Hamer & Sten Schaumburg-Müller (red.): Juraens verden - metoder, retskilder og discipliner. 2020. Djøf Forlag. 
 Carsten Munk-Hansen: Den juridiske løsning - introduktion til juridisk metode.  2. udgave. 2021. Djøf Forlag.

Referencer 

Jura
Retsvidenskab
Retskilde
Juridiske begreber
Forvaltningsret